
                                 RAPORT DE SPECIALITATE

         Subsemnata Baltac Maria pentru șef serviciu buget finanțe contabilitate resurse umane salarizare impozite și taxe am analizat ”Proiectul de hotărâre privind aprobarea contului de execuție al bugetului Unității de Asistență Medico-Socială Boldești-Scăeni la data de 30.11.2022”.
         Proiectul de hotărâre a fost întocmit conform prevederilor legale :

-Ordonanța de Urgență nr.57/2019 - privind Codul administrativ

-Legea nr.273/2006 - privind finanțele publice locale

         Execuția bugetară a fost întocmită pentru:

- secțiunea de funcționare a bugetului instituțiilor publice finanțate din venituri proprii și subvenții și reflectă veniturile încasate pe fiecare sursă în

 sumă de 3.594.780 lei  dintr-un buget aprobat de 4.004.000 lei cât și cheltuielile efectuate  în sumă de 3.379.904 lei  în cadrul capitolului de asigurări și asistență socială;
-secțiunea de dezvoltare a bugetului instituțiilor publice finanțate din venituri proprii și subvenții care prezintă dintr-un buget de 27.000 lei veniturile încasate în sumă de 25.122 lei prin vărsăminte din secțiunea de funcționare pentru finanțarea secțiunii de dezvoltare  cât și cheltuieli de capital în sumă de 25.122 lei;

   Analizând prevederile bugetare aprobate, cheltuielile efectuate la 30.11.2022 cât și necesarul de finanțat pentru luna Decembrie se poate afirma că la finele anului

-nu se vor înregistra plăți restante

-diferența dintre suma veniturilor încasate și excedentul anilor anteriori utilizat pentru finanțarea exercitiului bugetar, pe de o parte și suma plăților efectuate și a plaților restante, pe de altă parte, va fi mai mare decat zero.

         Respectând prevederile legale în vigoare  proiectul de hotărâre mai sus menționat poate fi supus aprobării Consiliului Local.

